Emma Zapletalová

**Emma Zapletalová** (* 24. marec 2000, Nitra) je slovenská atlétka venujúca sa behu na 400 metrov a 400 metrov cez prekážky. Jej trénerom je Holanďan Bram Peters. Členka Všc Dukla Banská Bystrica.

## Kariéra
### 2021
V júni 2021 splnila limit na olympiádu v Tokiu v behu na 400 metrov cez prekážky časom 55,29. V júli 2021 sa stala majsterkou Európy do 23 rokov s časom 54,28 s, čo bol zároveň nový slovenský rekord a rekord podujatia zlepšila o 22 stotín. 

### 2025
Na majstrovstvách Stredoslovenského atletického zväzu v Ostrave vytvorila 24. januára slovenský rekord v halovom behu na 400 metrov s časom 52,61. 17. júna dosiahla časom 51,91 slovenský rekord v behu na 400 metrov na bronzovom mítingu seriálu World Athletics Continental Tour (WACT) Kritérium SNP v Banskej Bystrici. 21. júna prekonala vlastný slovenský rekord v behu na 400 metrov cez prekážky na bronzovom mítingu AtleticaGeneve vo švajčiarskej Ženeve časom 54,24. 28. júna vylepšila slovenské maximum v behu na 400 metrov o viac ako sekundu, keď časom 50,76 zvíťazila na ME družstiev II. divízie v slovinskom Maribore. 19. júla na Diamantovej lige v Londýne zabehla 400 metrov cez prekážky v novom slovenskom rekorde za 54,08. 28. augusta obsadila 2. miesto vo finále Diamantovej ligy v Zürichu v behu na 400 metrov cez prekážky, keď časom 53,18 vylepšila vlastný slovenský rekord. Na majstrovstvách sveta v Tokiu získala bronzovú medailu v behu na 400 metrov cez prekážky v novom slovenskom rekorde 53,00.

## Úspechy
### [[Juniorské majstrovstvá sveta v atletike|Juniorské majstrovstvá sveta]]
* Tampere, Fínsko 2018 - 400m prek., 5. miesto (57,35 s)

### [[Majstrovstvá Európy v atletike|Majstrovstvá Európy v atletike]]
* Berlín, Nemecko 2018 - 4x 400 m., 8. miesto (3:32,22 s), 400m prek., 18. miesto - rozbehy (58,46 s)
* Majstrovstvá Európy do 23 rokov, Tallinn 2021 - 400 m prekážok 1. miesto (54,28 s). Získala 4. zlatú medailu pre Slovensko z ME do 23 rokov.

### [[Diamantová liga]]
* Golden gala Rím, Taliansko 2020 - 400m prek., 7. miesto (56,02 s) 

### [[World athletics Continental Tour - Gold|World Athletics Continental Tour - Gold]]
* Zlatá tretra Ostrava, Česko 2020 - 300m prek., 2. miesto (38,97 s)
*Gyulai István Memorial, Maďarsko 2020 - 400m prek., 5. miesto (56,68 s)

### [[Olympijské hry (moderné)|Olympijské hry]]
Na Letných olympijských hrách 2020 v Tokiu nepostúpila do finále behu na 400 metrov. S časom 55:79 s získala 15. priečku.

### Ankety

* Najlepší športovec Slovenska za rok 2025
* 1. miesto Atlét roka 2025
* 1. miesto Atlét roka 2021

## Osobné rekordy
* 200 metrov - 23,15 s (Banská Bystrica 2025)
* 400 metrov - 50,76 s (slovenský rekord, Maribor 2025)
* 300 metrov prekážky - 38,97 s (slovenský rekord, slovenský najlepší výkon histórie, Zlatá tretra Ostrava 2020)
* 400 metrov prekážky - 53,00 s (slovenský rekord, Tokio 2025)

## Externé odkazy
* Emma Zapletalová na World Athletics 
* Emma Zapletalová na stránke Medzinárodného olympijského výboru 
* Emma Zapletalová stránke Slovenského športového a olympijského výboru

## Referencie

Kategória:Slovenskí bežci na 400 m
Kategória:Slovenskí bežci na 400 m cez prekážky
Kategória:Atléti na Letných olympijských hrách 2020
Kategória:Osobnosti z Nitry
Kategória:Držitelia Krištáľového krídla